OBRAZLOŽENJE IZMJENA I DOPUNA FINANCIJSKOG PLANA FONDA ZA ZAŠTITU OKOLIŠA I ENERGETSKU UČINKOVITOST ZA 2021. GODINU I PROJEKCIJA PLANA ZA 2022. I 2023. GODINU

**UVOD**

Uvažavajući odredbe članka 7. Stavka 3. Zakona o proračunu (NN 87/08, 136/12 i 15/15) Fond je izradio Izmjene i dopune Financijskog plana Fonda za zaštitu okoliša i energetsku učinkovitost za 2021. godinu (dalje: Izmjene).

Planirani prihodi i primici povećavaju se za 157.292.025,00 kn i iznose 2.262.996.715,00 kn.

Planirani rashodi i izdaci smanjuju se za 124.832.750,00 kn i iznose 1.796.922.200,00 kn.

PRIHODI

Ukupni prihodi povećavaju se za 157.292.025,00 kn i iznose 2.262.096.715,00 kn, a najznačajnije povećanje odnosi se na prihode po posebnim propisima (prihodi od emisijskih jedinica).

RASHODI

Planirani rashodi Fonda za 2021. godinu smanjuju se za 124.832.750,00 kn i iznose 1.796.922.200,00 kn.

Najznačajnije smanjenje izvršeno je u okviru rashoda za Programe i projekte energetske učinkovitosti i to za 90.602.100,00 kn. Programi i projekti zaštite okoliša smanjuju se za 26.732.750,00 kn. Gospodarenje s posebnim kategorijama otpada smanjilo se za 5.961.000,00 kn, dok se Administrativno upravljanje i opremanje smanjilo za 1.536.900,00 kn.

RAČUN FINANCIRANJA

Planirani primici od financijske imovine i zaduživanja nisu se mijenjali i iznose 900.000,00 kn.

POSEBNI DIO

Ukupni rashodi za 2021. godinu raspoređeni su u programe, projekte i aktivnosti koji su prikazani u nastavku.

|  |  |  |  |  |
| --- | --- | --- | --- | --- |
| **ŠIFRA** | **AKTIVNOST** | **Plan 2021.** | **Povećanje/ smanjenje** | **Novi plan 2021.** |
| **2000** | **Administrativno upravljanje i opremanje** | **111.577.150** | **-1.536.900** | **110.040.250** |
| A200000 | Administracija i upravljanje | 65.705.400 | -794.400 | 64.911.000 |
| A200002 | Operativni program „Konkurentnost i kohezija 2014.-2020.“ -tehnička pomoć | 30.630.400 | -637.500 | 29.992.900 |
| A200003 | Interreg Europe | 946.350 | 0 | 946.350 |
| K200000 | Opremanje | 4.255.000 | -105.000 | 4.150.000 |
| K200001 | Informatizacija | 10.040.000 | 0 | 10.040.000 |
| **2001** | **Programi i projekti zaštite okoliša** | **525.630.000** | **-26.732.750** | **498.897.250** |
| K200002 | Sanacija odlagališta otpada | 36.936.000 | -936.000 | 36.000.000 |
| **ŠIFRA** | **AKTIVNOST** | **Plan 2021.** | **Povećanje/ smanjenje** | **Novi plan 2021.** |
| K200003 | Gospodarenje otpadom-izgradnja centara za gospodarenje otpadom | 44.685.600 | -3.588.600 | 41.097.000 |
| K200004 | Oporaba otpada i iskorištavanje vrijednih svojstava otpada | 1.400.000 | -1.400.000 | 0 |
| K200005 | Zaštita, očuvanje i poboljšanje kakvoće zraka, tla, vode i mora | 11.778.400 | -593.000 | 11.185.400 |
| K200006 | Zaštita i očuvanje biološke i krajobrazne raznolikosti | 21.705.000 | 3.295.000 | 25.000.000 |
| K200007 | Poticanje obrazovnih, istraživačkih i razvojnih aktivnosti u području zaštite okoliša | 2.329.000 | 350.000 | 2.679.000 |
| K200008 | Ostali projekti i programi zaštite okoliša | 9.140.000 | -2.044.700 | 7.095.300 |
| K200009 | Gospodarenje otpadom-izgradnja županijskog centra za gospodarenje otpadom-Kaštijun | 2.900.000 | -2.900.000 | 0 |
| K200012 | Sanacija odlagališta komunalnog otpada sufinancirana iz EU | 11.500.000 | -2.780.000 | 8.720.000 |
| K200013 | Izgradnja pretovarnih stanica | 4.500.000 | -3.325.400 | 1.174.600 |
| K200014 | Sanacija odlagališta opasnog otpada Sovjak | 38.916.000 | -1.324.500 | 37.591.500 |
| K200015 | Sanacija lokacije opasnog otpada Lemić Brdo | 47.000 | 0 | 47.000 |
| K200016 | Darovnica GEF – projekt smanjenja onečišćenja Jadranskog mora | 30.000 | 0 | 30.000 |
| K200017 | Državna mreža | 8.000.000 | -500.000 | 7.500.000 |
| K200019 | Poticanje odvojenog prikupljanja otpada i recikliranje | 33.600.000 | -6.083.800 | 27.516.200 |
| K200020 | Modernizacija državne mreže sufinancirana iz EU | 14.770.000 | -10.206.300 | 4.563.700 |
| K200021 | Potpora prilagodbi klimatskim promjenama | 32.300.000 | -25.454.800 | 6.845.200 |
| K200023 | Nabava spremnika sredstvima EU | 246.123.000 | -81.000 | 246.042.000 |
| K200024 | Ostali projekti sufinancirani sredstvima EU fondova | 4.970.000 | -2.609.650 | 2.360.350 |
| A200009 | Obeštećenje radnika trgovačkog društva Plobest d.d. | 0 | 33.450.000 | 33.450.000 |
| **2002** | **Programi i projekti energetske učinkovitosti** | **335.082.800** | **-90.602.100** | **244.480.700** |
| K200025 | Provedba programa energetske učinkovitosti u javnom sektoru i industriji | 0 | 416.600 | 416.600 |
| K200027 | Poticanje korištenja obnovljivih izvora energije | 49.000.000 | -9.900.000 | 39.100.000 |
| K200028 | Poticanje održive gradnje | 30.010.000 | -29.010.000 | 1.000.000 |
| K200030 | Poticanje energetske učinkovitosti u prometu | 40.000.000 | 26.140.200 | 66.140.200 |
| **ŠIFRA** | **AKTIVNOST** | **Plan 2021.** | **Povećanje/ smanjenje** | **Novi plan 2021.** |
| K200031 | Poticanje obrazovnih, istraživačkih i razvojnih aktivnosti u području energetske učinkovitosti | 200.000 | -200.000 | 0 |
| K200032 | Ostali projekti i programi energetske učinkovitosti | 100.000 | -100.000 | 0 |
| K200033 | Program obnove javnih zgrada - provedba | 1.000.000 | -1.000.000 | 0 |
| K200035 | Program obnove obiteljskih kuća | 185.000.000 | -77.052.300 | 107.947.700 |
| K200036 | Projekti s trećim zemljama | 500.000 | -500.000 | 0 |
| K200038 | Program nabave kondenzacijskih bojlera | 20.000.000 | -1.000.000 | 19.000.000 |
| K200040 | Program suzbijanja energetskog siromaštva | 5.000.000 | -4.375.000 | 625.000 |
| K200041 | Potpora proizvodnji iz OIE sredstvima prodaje emisijskih jedinica | 1.000.000 | -1.000.000 | 0 |
| A200004 | Provedba aktivnosti energetske učinkovitosti na lokalnoj i regionalnoj razini RH | 0 | 5.245.000 | 5.245.000 |
| A200005 | Potpora provedbi klimatsko-energetske politike | 200.000 | 1.533.400 | 1.733.400 |
| A200006 | Međunarodna suradnja | 72.800 | 0 | 72.800 |
| A200007 | Poticanje edukativnih i informacijskih aktivnosti u području energetske učinkovitosti | 3.000.000 | 200.000 | 3.200.000 |
| **2003** | **Gospodarenje s posebnim kategorijama otpada** | **949.465.000** | **-5.961.000** | **943.504.000** |
|  | rashodi PKO | 933.960.000 | -5.836.000 | 928.124.000 |
|  | rashodi PKO - administracija | 15.505.000 | -125.000 | 15.380.000 |
|  | **UKUPNO FZOEU** | **1.921.754.950** | **-124.832.750** | **1.796.922.200** |

# **ADMINISTRATIVNO UPRAVLJANJE I OPREMANJE**

# **Administrativno upravljanje i opremanje A200000**

Rashodi za Administrativno upravljanje i opremanje smanjeni su u iznosu od 1.536.900,00 kn na način da su planirani u iznosima neophodnim za obavljanje osnovnih poslova i funkcija Fonda.

# **PROGRAMI I PROJEKTI ZAŠTITE OKOLIŠA**

# **Sanacija odlagališta otpada (K200002)**

Planirana sredstva smanjuju se za 936.000,00 kn imajući u vidu dinamiku provođenja postupaka javne nabave za radove na sanacijama odlagališta otpada.

# **Gospodarenje otpadom - Izgradnja centara za gospodarenje otpadom (K200003)**

Planirana sredstva se smanjuju za 3.588.600,00 kn uzimajući u obzir realizaciju projekata na koju imaju utjecaj dugotrajni postupci javne nabave.

# **Oporaba otpada i iskorištavanje vrijednih svojstava otpada (K200004)**

Planirana sredstva smanjuju se za 1.400.000,00 kn iz razloga nedovoljne pripremljenosti projekta.

# **Zaštita, očuvanje i poboljšanje kakvoće zraka, tla, voda i mora (K200005)**

# Planirana sredstva smanjuju se za 593.000,00 kn uzimajući u obzir realizaciju EU projekata u kojima Fond sufinancira nacionalnu komponentu.

# **Zaštita i očuvanje biološke i krajobrazne raznolikosti (K200006)**

Planirana sredstva povećavaju se za 3.295.000,00 kn iz razloga povećanja broja projekata u području zaštite prirode.

# **Ostali projekti i programi zaštite okoliša (K200008)**

Planirana sredstva smanjuju se za 2.044.700,00 kn iz razloga kašnjenja projekata od strane korisnika (javne nabave), te iz razloga podnošenja žalbi u postupku javne nabave Studije za identifikaciju novih lokacija opasnog otpada.

# **Gospodarenje otpadom-Izgradnja županijskog centra za gospodarenje otpadom-Kaštijun (K200009)**

Radi zaštite i operativne funkcionalnosti stroja za obradu metalne frakcije na lokaciji ŽCGO Kaštijun nužno je osigurati dodatni energetski priključak i manipulativni prostor, za što je potrebno izgraditi halu. Planirano je izvođenje radova tijekom 2022. godine, umjesto 2021. godine.

Izvršilo se umanjenje planiranih sredstava za 2.900.000,00 kn.

**Sanacija odlagališta komunalnog otpada sufinancirana iz EU (K200012)**

Planirana sredstva se smanjuju za 2.780.000,00 kn zbog kašnjenja u planiranoj realizaciji projekata, prouzročenim ponajviše COVID-19 pandemijom, zbog čega su postojeći ugovori za radove na sanaciji produženi.

**Izgradnja pretovarnih stanica (K200013)**

Obzirom da u 2021. godini radi rješavanja imovinsko-pravnih odnosa nije započela izgradnja pretovarne stanice Rakitovac Gospić (koja je dio sustava CGO-a Biljane Donje), planirana sredstva na ovoj aktivnosti smanjuju se za 3.325.400,00 kn.

**Sanacija odlagališta opasnog otpada Sovjak (K200014)**

Planirana sredstva se smanjuju za 1.324.500,00 kn radi kašnjenja u sklapanju ugovora za usluge za provedbu projekta (usluge nadzora nad projektiranjem i izvođenjem radova, usluge voditelja projekta te usluge odnosa s javnošću, promidžbe projekta i vidljivosti) uzrokovanog produženjem postupaka javne nabave.

# **Državna mreža (K200017)**

Planirana sredstva smanjuju se za 500.000,00 kn iz razloga kašnjenja korisnika sredstava Fonda u provedbi.

**Poticanje odvojenog prikupljanja i recikliranje (K200019)**

Planirana sredstva smanjuju se za 6.083.800,00 kn uzimajući u obzir kašnjenja u provođenju postupaka javne nabave kao i situaciju na tržištu koja utječe na isporuku komunalne opreme po javnom pozivu Fonda.

# **Modernizacija državne mreže (K200020)**

Planirana sredstva smanjuju se za 10.206.300,00 kn iz razloga kašnjenja korisnika sredstava Fonda u provedbi EU projekata: Uspostava Nacionalnog referentnog laboratorija za emisije iz motora s unutarnjim izgaranjem za necestovne pokretne strojeve i projekta Proširenje i modernizacija državne mreže za trajno praćenje kvalitete zraka – AIRQ, u kojima Fond sufinancira nacionalnu komponentu.

**Potpora prilagodbi klimatskim promjenama (K200021)**

Planirana sredstva smanjuju se za 25.454.800,00 kn iz razloga kašnjenja korisnika sredstava Fonda u provedbi EU projekta METMONIC, u kojem Fond sufinancira nacionalnu komponentu.

**Ostali projekti sufinancirani sredstvima EU fondova (K200024)**

S obzirom da se u 2021. godini neće provesti planirane aktivnosti kroz program LIFE planirana sredstva smanjuju se za 2.609.650,00 kn.

# **Obeštećenje radnika trgovačkog društva Plobest d.d. (A200009)**

# Planirana sredstva povećavaju se za 33.450.000,00 kn iz razloga što su sredstva potrebna za provedbu aktivnosti bila osigurana Odlukom o raspodjeli rezultata i načinu korištenja viška prihoda u 2021. godini.

# **PROGRAMI I PROJEKTI ENERGETSKE UČINKOVITOSTI**

#### **Provedba programa energetske učinkovitosti u javnom sektoru i industriji (K200025)**

# Planirana sredstva se povećavaju za 416.600,00 kn iz razloga što su sredstva potrebna za provedbu aktivnosti bila osigurana Odlukom o raspodjeli rezultata i načinu korištenja viška prihoda u 2021. godini.

#### **Poticanje korištenja obnovljivih izvora energije (K200027)**

Planirana sredstva se smanjuju za 9.900.000,00 kn iz razloga što je ukupni iznos korigiran prema preuzetim obvezama.

#### **Poticanje održive gradnje (K200028)**

Planirana sredstva se smanjuju za 29.010.000,00 kn zbog dinamike provođenja projekata odnosno pripreme i provedbe postupaka javne nabave.

#### **Poticanje energetske učinkovitosti u prometu (K200030)**

Planirana sredstva se povećavaju za 26.140.200,00 kn zbog ubrzane dinamike provođenja projekata.

#### **Program obnove javnih zgrada - provedba (K200033)**

Sufinanciranje energetske obnove bolnica i ostalih javnih zgrada po modelu ESCO nije predviđeno u ovoj godini te se planirana sredstva smanjuju za 1.000.000,00 kn.

#### **Program obnove obiteljskih kuća (K200035)**

Planirana sredstva se smanjuju za 77.052.300,00 kn iz razloga što je ukupni iznos korigiran prema preuzetim obvezama.

#### **Projekti s trećim zemljama (K200036)**

Sufinanciranje projekata s trećim zemljama koje podrazumijeva i druge prikladne bilateralne programe namijenjene ublažavanju i prilagodbi klimatskim promjenama nije predviđeno u ovoj godini te se planirana sredstva smanjuju za 500.000,00 kn.

#### **Program nabave kondenzacijskih bojlera (K200038)**

Planirana sredstva se smanjuju za 1.000.000,00 kn iz razloga što je ukupni iznos korigiran prema preuzetim obvezama.

#### **Program suzbijanja energetskog siromaštva (K200040)**

Planirana sredstva se smanjuju za 4.375.000,00 kn iz razloga što je ukupni iznos korigiran prema preuzetim obvezama.

#### **Potpora proizvodnji iz OIE sredstvima prodaje emisijskih jedinica (K200041)**

Sufinanciranje poticanja proizvodnje električne energije iz obnovljivih izvora sukladno programima potpora koje provodi operator tržišta energije, a radi ispunjenja udjela obnovljivih izvora energije Republike Hrvatske nije predviđeno u ovoj godini te se planirana sredstva smanjuju za 1.000.000,00 kn.

#### **Provedba aktivnosti energetske učinkovitosti na lokalnoj i regionalnoj razini RH (A200004)**

# Planirana sredstva se povećavaju za 5.245.000,00 kn iz razloga što su sredstva potrebna za provedbu aktivnosti bila osigurana Odlukom o raspodjeli rezultata i načinu korištenja viška prihoda u 2021. godini.

#### **Potpora provedbi klimatsko-energetske politike (A200005)**

# Planirana sredstva se povećavaju za 1.533.400,00 kn iz razloga što su sredstva potrebna za provedbu aktivnosti bila osigurana Odlukom o raspodjeli rezultata i načinu korištenja viška prihoda u 2021. godini.

# **GOSPODARENJE S POSEBNIM KATEGORIJAMA OTPADA**

# **Gospodarenje s posebnim kategorijama otpada (A200008)**

Planirana sredstva za gospodarenje s posebnim kategorijama otpada smanjuju se za 5.961.000,00 kn.

Fond upravlja sustavom sakupljanja i obrade posebne kategorije otpada, te u svrhu postizanja ciljeva osigurava sredstva za financiranje troškova sustava, a provođenje aktivnosti i mjera u gospodarenju posebnim kategorijama otpada provodi u skladu sa zakonskim i podzakonskim aktima kojima se regulira gospodarenje posebnim kategorijama otpada.  Na navedenoj aktivnosti smanjuju se rashodi za gospodarenje s ambalažnim otpadom, rashodi za gospodarenje s otpadnim gumama i administrativni rashodi, dok se povećavaju rashodi za gospodarenje s otpadnim uljima.